ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ อจ. 7/2544เรื่อง การให้ความเห็นชอบที่ปรึกษาทางการเงินและขอบเขตการดําเนินงาน(ฉบับที่ 2)-----------------------------โดยที่เป็นการสมควรกําหนดให้ผู้ที่ได้รับความเห็นชอบจากสํานักงานคณะกรรมการ กํากับหลักทรัพย์และตลาดหลักทรัพย์ให้เป็นที่ปรึกษาทางการเงินสามารถทําหน้าที่ได้ทั้งการเป็น ที่ปรึกษาทางการเงินเกี่ยวกับการออกและเสนอขายหลักทรัพย์และที่ปรึกษาทางการเงินเกี่ยวกับ การเข้าถือหลักทรัพย์เพื่อครอบงํากิจการ รวมทั้งเห็นควรปรับปรุงหลักเกณฑ์ในการพิจารณาความรู้ ของผู้ปฏิบัติงานในสายงานที่ปรึกษาทางการเงิน และหลักเกณฑ์อื่นที่จําเป็นบางประการให้มีความ เหมาะสมยิ่งขึ้น สํานักงานคณะกรรมการกํากับหลักทรัพย์และตลาดหลักทรัพย์ จึงแก้ไขเพิ่มเติม ข้อกําหนดเกี่ยวกับการให้ความเห็นชอบที่ปรึกษาทางการเงินและขอบเขตการดําเนินงานไว้ดังต่อไปนี้ข้อ 1 ให้ยกเลิกความในข้อ 4 และข้อ 5 แห่งประกาศ เรื่อง การให้ความเห็นชอบ ที่ปรึกษาทางการเงินและขอบเขตการดําเนินงาน ที่ อจ. 4/2543 ลงวันที่ 25 กุมภาพันธ์ พ.ศ. 2543 และให้ใช้ความต่อไปนี้แทน"ข้อ 4 ให้บุคคลที่ประสงค์จะเป็นที่ปรึกษาทางการเงินยื่นขอความเห็นชอบจาก สํานักงานตามแบบคําขอความเห็นชอบเป็นที่ปรึกษาทางการเงิน แบบ FA-1 ท้ายประกาศนี้ พร้อมทั้ง ชําระค่าธรรมเนียมการขอความเห็นชอบตามประกาศว่าด้วยการกําหนดค่าธรรมเนียมการยื่น แบบแสดงรายการข้อมูล การจดทะเบียน และการยื่นคําขอต่างๆข้อ 5 ผู้ขอความเห็นชอบเป็นที่ปรึกษาทางการเงินที่ยื่นขอความเห็นชอบตาม ข้อ 4 จะได้รับความเห็นชอบจากสํานักงานต่อเมื่อเป็นไปตามหลักเกณฑ์ดังต่อไปนี้(1) เป็นสถาบันการเงิน หรือนิติบุคคลซึ่งมีวัตถุประสงค์หลักในการประกอบ ธุรกิจเป็นที่ปรึกษาทางด้านการเงิน ที่ปรึกษาทางด้านการบัญชี หรือที่ปรึกษาทางด้านกฎหมาย(2) มีสายงานที่รับผิดชอบการปฏิบัติหน้าที่เป็นที่ปรึกษาทางการเงินที่ชัดเจน(3) มีหลักเกณฑ์และแนวทางการปฏิบัติงานเป็นที่ปรึกษาทางการเงินที่ชัดเจนรัดกุม และเพียงพอ ทําให้เชื่อถือได้ว่าสามารถควบคุมให้การปฏิบัติงานเป็นที่ปรึกษาทางการเงินเป็นไปตาม มาตรฐานและจรรยาบรรณในการประกอบวิชาชีพ และต้องไม่มีลักษณะต้องห้ามดังต่อไปนี้ (ก) ขาดความรับผิดชอบหรือขาดจรรยาบรรณในการประกอบวิชาชีพเยี่ยง ผู้มีวิชาชีพจะพึงกระทําในการทําหน้าที่เป็นที่ปรึกษาทางการเงิน หรือในการเป็นที่ปรึกษาใน ลักษณะอื่นใดที่ต้องใช้ความรู้และความรับผิดชอบในทํานองเดียวกับการเป็นที่ปรึกษาทางการเงิน (ข) มีพฤติกรรมที่แสดงให้เห็นว่ามีเจตนาจัดทํางบการเงิน หรือรายงานอื่นใด ที่ต้องจัดส่งต่อสํานักงานไม่ถูกต้องหรือไม่ครบถ้วนในสาระสําคัญ ไม่ว่าพฤติกรรมนั้นจะเกิดขึ้น ในการทําหน้าที่เป็นที่ปรึกษาทางการเงินหรือไม่ (ค) มีประวัติถูกเปรียบเทียบหรือเคยต้องคําพิพากษาถึงที่สุดในคดีอาญา เกี่ยวกับการบริหารงานที่มีลักษณะเป็นการหลอกลวง ทุจริต เจตนาปกปิดข้อมูล หรือเป็นการ กระทําอันไม่เป็นธรรมเกี่ยวกับการซื้อขายหลักทรัพย์ หรือศาลมีคําพิพากษาถึงที่สุดในคดีแพ่ง ให้ต้องรับผิดเนื่องจากการบริหารงานในลักษณะดังกล่าว (ง) อยู่ระหว่างถูกกล่าวโทษจากเจ้าพนักงานหรือหน่วยงานที่มีอํานาจตาม กฎหมายหรืออยู่ระหว่างถูกดําเนินคดีอาญาในชั้นศาล เกี่ยวกับการบริหารงานที่มีลักษณะเป็นการ หลอกลวง ทุจริต เจตนาปกปิดข้อมูล หรือเป็นการกระทําอันไม่เป็นธรรมเกี่ยวกับการซื้อขาย หลักทรัพย์(4) กรรมการผู้จัดการ ผู้ดํารงตําแหน่งผู้อํานวยการฝ่ายหรือเทียบเท่าขึ้นไป ที่รับผิดชอบงานด้านที่ปรึกษาทางการเงิน และผู้ควบคุมการปฏิบัติงานในสายงานที่ปรึกษา ทางการเงินต้องมีจรรยาบรรณในการประกอบวิชาชีพที่ปรึกษาทางการเงิน มีความซื่อสัตย์สุจริต มีความตั้งใจที่จะดําเนินธุรกิจอย่างต่อเนื่อง มีความเข้าใจและรับผิดชอบต่อสาธารณชน และ ไม่มีลักษณะต้องห้ามดังต่อไปนี้ (ก) มีประวัติเคยถูกไล่ออก ปลดออก หรือให้ออก เนื่องจากการกระทําทุจริต (ข) มีประวัติการทํางานอันส่อไปในทางไม่สุจริต (ค) มีพฤติกรรมที่แสดงให้เห็นว่าขาดความรับผิดชอบหรือความระมัดระวัง หรือความซื่อสัตย์สุจริตในเรื่องเกี่ยวกับการจัดเตรียม การจัดการ หรือการเปิดเผยข้อมูลเพื่อ ประโยชน์ของผู้ถือหุ้นโดยรวม ของบริษัทที่ตนเป็นหรือเคยเป็นผู้บริหาร หรือในการเป็นที่ปรึกษา ให้กับบุคคลอื่นอันทําให้บุคคลนั้นมีพฤติกรรมข้างต้น (ง) มีประวัติถูกเปรียบเทียบหรือเคยต้องคําพิพากษาถึงที่สุดในคดีอาญา เกี่ยวกับการบริหารงานที่มีลักษณะเป็นการหลอกลวง ทุจริต เจตนาปกปิดข้อมูล หรือเป็นการ กระทําอันไม่เป็นธรรมเกี่ยวกับการซื้อขายหลักทรัพย์ หรือศาลมีคําพิพากษาถึงที่สุดในคดีแพ่ง ให้ต้องรับผิดเนื่องจากการบริหารงานในลักษณะดังกล่าว (จ) อยู่ระหว่างถูกกล่าวโทษจากเจ้าพนักงานหรือหน่วยงานที่มีอํานาจตาม กฎหมายหรืออยู่ระหว่างถูกดําเนินคดีอาญาในชั้นศาล เกี่ยวกับการบริหารงานที่มีลักษณะเป็นการ หลอกลวง ทุจริต เจตนาปกปิดข้อมูล หรือเป็นการกระทําอันไม่เป็นธรรมเกี่ยวกับการซื้อขาย หลักทรัพย์ (ฉ) เป็นบุคคลที่เป็นเหตุให้ที่ปรึกษาทางการเงินอื่นถูกสํานักงานสั่งพักหรือ เพิกถอนการให้ความเห็นชอบ และที่ปรึกษาทางการเงินอื่นนั้นยังคงอยู่ในระหว่างระยะเวลาที่ สํานักงานสั่งพักหรือเพิกถอนการให้ความเห็นชอบ หรืออยู่ในระหว่างระยะเวลาที่ยังไม่อาจยื่น คําขอความเห็นชอบใหม่(5) มีผู้ควบคุมการปฏิบัติงานในสายงานที่ปรึกษาทางการเงินอย่างน้อยหนึ่งคน ที่ได้รับมอบหมายให้ปฏิบัติหน้าที่ตามข้อ 14(6) และต้องมีลักษณะดังนี้ เวลา (ก) เป็นผู้ปฏิบัติงานเต็ม (ข) ผ่านการอบรมตามหลักสูตรที่ชมรมกําหนดโดยความเห็นชอบของสํานักงาน(6) เป็นผู้มีรายชื่อจดทะเบียนกับชมรมในการประกอบธุรกิจที่ปรึกษาทางการเงิน ในกรณีที่ผู้ขอความเห็นชอบ กรรมการผู้จัดการ ผู้ดํารงตําแหน่งผู้อํานวยการฝ่าย หรือเทียบเท่าขึ้นไปที่รับผิดชอบงานด้านที่ปรึกษาทางการเงิน หรือผู้ควบคุมการปฏิบัติงานในสายงาน ที่ปรึกษาทางการเงิน มีลักษณะไม่เป็นไปตาม (3) หรือ (4) แต่สํานักงานเห็นว่าเหตุหรือพฤติการณ์ ที่ทําให้มีลักษณะไม่เป็นไปตามหลักเกณฑ์ดังกล่าวเป็นเรื่องไม่ร้ายแรง หรือได้ดําเนินการแก้ไขแล้ว สํานักงานอาจไม่มีเหตุดังกล่าวมาใช้ประกอบการพิจารณาก็ได้"ข้อ 2 ให้ยกเลิกข้อ 6 แห่งประกาศ เรื่อง การให้ความเห็นชอบที่ปรึกษาทางการเงิน และขอบเขตการดําเนินงาน ที่ อจ. 4/2543 ลงวันที่ 25 กุมภาพันธ์ พ.ศ. 2543ข้อ 3 ให้ยกเลิกความในวรรคสองของข้อ 8 แห่งประกาศ เรื่อง การให้ความเห็นชอบ ที่ปรึกษาทางการเงินและขอบเขตการดําเนินงาน ที่ อจ. 4/2543 ลงวันที่ 25 กุมภาพันธ์ พ.ศ. 2543 และให้ใช้ความต่อไปนี้แทน"ในกรณีที่สํานักงานไม่ให้ความเห็นชอบเนื่องจากผู้ขอความเห็นชอบมีลักษณะ ไม่เป็นไปตามหลักเกณฑ์ในข้อ 5(3) (ก) (ข) หรือ (ค) หรือ (4) (ก) (ข) (ค) หรือ (ง) สํานักงานอาจ กําหนดระยะเวลาหรือเงื่อนไขในการรับพิจารณาคําขอความเห็นชอบของบุคคลรายนั้นในคราวต่อไป โดยคํานึงถึงความร้ายแรงของเหตุที่ทําให้มีลักษณะไม่เป็นไปตามหลักเกณฑ์ดังกล่าวเป็นรายกรณี ทั้งนี้ ในกรณีที่สํานักงานกําหนดระยะเวลาการรับพิจารณาคําขอความเห็นชอบ ระยะเวลาดังกล่าว จะไม่เกินห้าปีนับแต่วันที่ศาลมีคําพิพากษาถึงที่สุดในคดีแพ่ง หรือวันพ้นโทษตามคําพิพากษาถึงที่สุด หรือวันที่คณะกรรมการเปรียบเทียบปรับมีคําสั่งเปรียบเทียบ หรือวันที่สํานักงานมีหนังสือแจ้งการ ไม่ให้ความเห็นชอบเนื่องจากเหตุตามข้อ 5(3) (ก) หรือ (ข) หรือ (4) (ก) (ข) หรือ (ค) แล้วแต่กรณีข้อ 4 ให้ยกเลิกส่วนที่ 2 ของหมวด 1 ข้อ 10 ถึงข้อ 13 แห่งประกาศ เรื่อง การให้ ความเห็นชอบที่ปรึกษาทางการเงินและขอบเขตการดําเนินงาน ที่ อจ. 4/2543 ลงวันที่ 25 กุมภาพันธ์ พ.ศ. 2543ข้อ 5 ให้ยกเลิกความใน (6) ของข้อ 14 แห่งประกาศ เรื่อง การให้ความเห็นชอบ ที่ปรึกษาทางการเงินและขอบเขตการดําเนินงาน ที่ อจ. 4/2543 ลงวันที่ 25 กุมภาพันธ์ พ.ศ. 2543 และให้ใช้ความต่อไปนี้แทน"(6) ดําเนินการให้ผู้ควบคุมการปฏิบัติงานในสายงานที่ปรึกษาทางการเงินร่วมลงนาม ในหนังสือรับรองการปฏิบัติหน้าที่เป็นที่ปรึกษาทางการเงินในการตรวจสอบหรือสอบทาน (การทํา due diligence) ความถูกต้องครบถ้วนของข้อมูลที่เปิดเผยในแบบแสดงรายการข้อมูลการเสนอขาย หลักทรัพย์ รายงานและเอกสารหลักฐานต่างๆ ที่ยื่นต่อสํานักงาน โดยมีการปฏิบัติตามแนวทางหรือ มาตรฐานที่สํานักงานยอมรับหรือ กําหนด"ข้อ 6 ให้ยกเลิกความใน (6) ของข้อ 15 แห่งประกาศ เรื่อง การให้ความเห็นชอบ ที่ปรึกษาทางการเงินและขอบเขตการดําเนินงาน ที่ อจ. 4/2543 ลงวันที่ 25 กุมภาพันธ์ พ.ศ. 2543 และให้ใช้ความต่อไปนี้แทน"(6) ดําเนินการตามสมควรเพื่อมิให้ผู้ออกหรือเสนอขายหลักทรัพย์ หรือผู้บริหาร ของผู้ออกหรือเสนอขายหลักทรัพย์ รวมทั้งผู้บริหาร ผู้ควบคุมการปฏิบัติงานหรือผู้ปฏิบัติงาน ในสายงานที่ปรึกษาทางการเงินของที่ปรึกษาทางการเงินในการออกและเสนอขายหลักทรัพย์นั้น เผยแพร่หรือเปิดเผยข้อมูลเกี่ยวกับหลักทรัพย์หรือผู้ออกหลักทรัพย์ โดยที่ไม่ปรากฏข้อมูลดังกล่าวใน แบบแสดงรายการข้อมูลการเสนอขายหลักทรัพย์หรือร่างหนังสือชี้ชวน และข้อมูลนั้นอาจมีผลต่อ การตัดสินใจจองซื้อหลักทรัพย์ของผู้ลงทุนหรือต่อการคาดการณ์เกี่ยวกับราคาหรือผลตอบแทน ของหลักทรัพย์ที่เสนอขาย และหากการเผยแพร่ข้อมูลกระทําโดยการแจกจ่ายเอกสารหรือจัดสัมมนา เพื่อเผยแพร่ข้อมูล ที่ปรึกษาทางการเงินต้องดูแลให้เอกสารหรือการชี้แจงข้อมูลดังกล่าวมีสาระสําคัญ ของข้อมูลไม่ต่างจากแบบแสดงรายการข้อมูลการเสนอขายหลักทรัพย์หรือร่างหนังสือชี้ชวน และ ต้องแจกจ่ายพร้อมกับแบบแสดงรายการข้อมูลการเสนอขายหลักทรัพย์หรือร่างหนังสือชี้ชวน ทั้งนี้ ในช่วงระยะเวลาดังต่อไปนี้ (ก) ตั้งแต่วันที่ยื่นแบบแสดงรายการข้อมูลการเสนอขายหลักทรัพย์และ ร่างหนังสือชี้ชวนจนถึงวันปิดการเสนอขายหลักทรัพย์ (ในกรณีทั่วไป) (ข) ตั้งแต่วันที่ยื่นแบบแสดงรายการข้อมูลการเสนอขายหลักทรัพย์และ ร่างหนังสือชี้ชวนจนถึงวันที่ผู้จัดหาหุ้นส่วนเกินสามารถจัดหาหุ้นส่วนเกินได้ครบตามจํานวนที่ มีหน้าที่ส่งมอบหรือส่งคืน (ในกรณีที่มีการจัดสรรหุ้นส่วนเกิน)"ข้อ 7 ให้ยกเลิกความใน (1) และ (2) ของข้อ 17 แห่งประกาศ เรื่อง การให้ความ เห็นชอบที่ปรึกษาทางการเงินและขอบเขตการดําเนินงาน ที่ อจ. 4/2543 ลงวันที่ 25 กุมภาพันธ์ พ.ศ. 2543 และให้ใช้ความต่อไปนี้แทน"(1) ตั้งแต่วันถัดจากวันปิดการเสนอขายหลักทรัพย์จนถึงสามสิบวันหลังจาก วันปิดการเสนอขายหลักทรัพย์ดังกล่าว (ในกรณีที่หลักทรัพย์นั้นมิใช่หลักทรัพย์ตาม (2) หรือ (3))(2) ตั้งแต่วันถัดจากวันปิดการเสนอขายจนพ้นกําหนดเวลาสามสิบวันหลังจาก วันแรกที่มีการซื้อขายหลักทรัพย์นั้นในตลาดหลักทรัพย์หรือศูนย์ซื้อขายหลักทรัพย์ (ในกรณีที่เป็น หลักทรัพย์ที่บริษัทที่ออกหลักทรัพย์ได้ยื่นขอจดทะเบียนเป็นหลักทรัพย์จดทะเบียนในตลาดหลักทรัพย์ หรือเป็นหลักทรัพย์ที่ซื้อขายในศูนย์ซื้อขายหลักทรัพย์เป็นครั้งแรก)ข้อ 8 ให้เพิ่มความต่อไปนี้เป็นข้อ 17/1 แห่งประกาศ เรื่อง การให้ความเห็นชอบ ที่ปรึกษาทางการเงินและขอบเขตการดําเนินงาน ที่ อจ. 4/2543 ลงวันที่ 25 กุมภาพันธ์ พ.ศ. 2543"ข้อ 17/1 ในกรณีที่ผู้บริหาร ผู้ควบคุมการปฏิบัติงานหรือผู้ปฏิบัติงานในสายงาน ที่ปรึกษาทางการเงินมีการจัดทําบทความหรืองานวิจัยเกี่ยวกับหลักทรัพย์ที่ปรึกษาทางการเงิน มีส่วนได้เสียตามข้อ 16 ให้ที่ปรึกษาทางการเงินดูแลให้บุคคลดังกล่าวปฏิบัติตามความในข้อ 16 และข้อ 17 ด้วย โดยอนุโลมข้อ 9 ให้ยกเลิกความใน (2) ของข้อ 26 แห่งประกาศ เรื่อง การให้ความเห็นชอบ ที่ปรึกษาทางการเงินและขอบเขตการดําเนินงาน ที่ อจ. 4/2543 ลงวันที่ 25 กุมภาพันธ์ พ.ศ. 2543 และให้ใช้ความต่อไปนี้แทน(2) การมีสายงานที่รับผิดชอบการปฏิบัติหน้าที่เป็นที่ปรึกษาทางการเงินไม่ชัดเจน ที่สํานักงานเห็นว่ามีผลกระทบต่อการปฏิบัติหน้าที่เป็นที่ปรึกษาทางการเงินต่อไป"ข้อ 10 ให้เพิ่มความต่อไปนี้เป็นข้อ 26/1 ข้อ 26/2 และข้อ 26/3 แห่งประกาศ การให้ความเห็นชอบที่ปรึกษาทางการเงินและขอบเขตการดําเนินงาน ที่ อจ. 4/2543 ลงวันที่ เรื่อง 25 กุมภาพันธ์ พ.ศ. 2543"ข้อ 26/1 เมื่อที่ปรึกษาทางการเงินมีการเปลี่ยนแปลงหรือเพิ่มเติมบุคคลที่ดํารง ตําแหน่งหรือปฏิบัติหน้าที่กรรมการผู้จัดการ ผู้ดํารงตําแหน่งผู้อํานวยการฝ่ายหรือเทียบเท่าขึ้นไป ที่รับผิดชอบงานด้านที่ปรึกษาทางการเงิน หรือผู้ควบคุมการปฏิบัติงานในสายงานที่ปรึกษาทางการเงิน ที่จะเป็นผู้ปฏิบัติหน้าที่ตามข้อ 14(6) ให้ที่ปรึกษาทางการเงินแจ้งการเปลี่ยนแปลงหรือเพิ่มเติม ดังกล่าวต่อสํานักงานภายในสิบห้าวันนับแต่วันที่มีการเปลี่ยนแปลงหรือเพิ่มเติมนั้น โดยใช้แบบ FA-2 ท้ายประกาศในกรณีที่เป็นการแจ้งเปลี่ยนแปลงหรือเพิ่มเติมผู้ควบคุมการปฏิบัติงานในสายงาน ที่ปรึกษาทางการเงินที่จะเป็นผู้ปฏิบัติหน้าที่ตามข้อ 14(6) หากสํานักงานมิได้มีหนังสือแจ้งทักท้วง คุณสมบัติหรือลักษณะต้องห้ามของผู้ควบคุมการปฏิบัติงานรายดังกล่าวภายในสิบห้าวันนับแต่วันที่ สํานักงานได้รับแจ้งจากที่ปรึกษาทางการเงิน ให้ผู้ควบคุมการปฏิบัติงานรายนั้นสามารถเป็นผู้ปฏิบัติ หน้าที่ตามข้อ 14(6) ได้ตั้งแต่วันที่พ้นระยะเวลาทักท้วงดังกล่าวเป็นต้นไปข้อ 26/2 หากที่ปรึกษาทางการเงินที่ได้รับความเห็นชอบจากสํานักงานรายใด ไม่สามารถดํารงลักษณะให้เป็นไปตามหลักเกณฑ์ในข้อ 5 หรือมีลักษณะต้องห้ามตามข้อ 5(3) หรือ (4) หรือไม่สามารถปฏิบัติหน้าที่เป็นที่ปรึกษาทางการเงินได้ตามความในหมวด 2 ที่ปรึกษา ทางการเงินรายนั้นต้องแจ้งให้สํานักงานทราบ พร้อมแสดงเหตุที่ทําให้ไม่สามารถดํารงลักษณะ หรือไม่สามารถปฏิบัติหน้าที่ดังกล่าวรวมทั้งมาตรการแก้ไขภายในสิบห้าวันนับแต่วันที่ไม่สามารถ ดํารงลักษณะหรือไม่สามารถปฏิบัติหน้าที่นั้นได้ข้อ 26/3 ในกรณีที่ที่ปรึกษาทางการเงินรายใดประสงค์จะระงับการปฏิบัติหน้าที่ เป็นที่ปรึกษาทางการเงินตามประกาศนี้ ให้ที่ปรึกษาทางการเงินรายนั้นแจ้งเป็นหนังสือต่อสํานักงาน ล่วงหน้าหรือภายในสิบห้าวันนับแต่วันที่ระงับการปฏิบัติหน้าที่ดังกล่าว พร้อมทั้งแสดงรายการของ งานที่ยังดําเนินการไม่แล้วเสร็จ (ถ้ามี) และการดําเนินการเพื่อบรรเทาผลกระทบที่อาจมีต่อลูกค้า ดังกล่าว ทั้งนี้ การระงับการปฏิบัติหน้าที่นั้นต้องมีระยะเวลาไม่เกินคราวละหนึ่งปีเมื่อที่ปรึกษาทางการเงินตามวรรคหนึ่งประสงค์จะกลับมาปฏิบัติหน้าที่เป็นที่ปรึกษา ทางการเงินต่อไปตามระยะเวลาการได้รับความเห็นชอบที่เหลืออยู่ ให้ที่ปรึกษาทางการเงินรายนั้น แจ้งความประสงค์ดังกล่าวต่อสํานักงาน โดยแสดงรายละเอียดการแก้ไขเหตุแห่งการระงับการปฏิบัติ หน้าที่เป็นที่ปรึกษาทางการเงิน และข้อมูลเกี่ยวกับคุณลักษณะของที่ปรึกษาทางการเงินเฉพาะส่วนที่ เปลี่ยนแปลงอย่างมีนัยสําคัญจากข้อมูลที่เคยยื่นต่อสํานักงาน ทั้งนี้ หากสํานักงานไม่แจ้งทักท้วง ภายในสิบห้าวันนับแต่วันที่สํานักงานมีหนังสือแจ้งการได้รับเอกสารหลักฐานที่ถูกต้องครบถ้วน ให้ที่ปรึกษาทางการเงินรายนั้นปฏิบัติหน้าที่เป็นที่ปรึกษาทางการเงินได้ตั้งแต่วันที่พ้นระยะเวลา ทักท้วงดังกล่าวเป็นต้นไป"ข้อ 11 ให้ยกเลิกแบบคําขอความเห็นชอบเป็นที่ปรึกษาทางการเงินท้ายประกาศ เรื่อง การให้ความเห็นชอบที่ปรึกษาทางการเงินและขอบเขตการดําเนินงาน ที่ อจ. 4/2543 ลงวันที่ 25 กุมภาพันธ์ พ.ศ. 2543 และให้ใช้แบบคําขอความเห็นชอบเป็นที่ปรึกษาทางการเงิน แบบ FA-1 ท้ายประกาศนี้แทนข้อ 12 ให้เพิ่มแบบแจ้งการเปลี่ยนแปลงหรือเพิ่มเติมกรรมการหรือบุคลากรของ ที่ปรึกษาทางการเงิน แบบ FA-2 ท้ายประกาศนี้เป็นแบบท้ายประกาศ เรื่อง การให้ความเห็นชอบ ที่ปรึกษาทางการเงินและขอบเขตการดําเนินงาน ที่ อจ. 4/2543 ลงวันที่ 25 กุมภาพันธ์ พ.ศ. 2543 ด้วยข้อ 13 ให้ที่ปรึกษาทางการเงินที่ได้รับความเห็นชอบจากสํานักงานก่อนวันที่ ประกาศฉบับนี้มีผลใช้บังคับ ได้รับยกเว้นการดํารงคุณสมบัติตามข้อ 5(5) แห่งประกาศ เรื่อง การให้ความเห็นชอบที่ปรึกษาทางการเงินและขอบเขตการดําเนินงาน ที่ อจ. 4/2543 ลงวันที่ 25 กุมภาพันธ์ พ.ศ. 2543 ซึ่งแก้ไขเพิ่มเติมโดยประกาศฉบับนี้ จนถึงวันที่ 31 ธันวาคม พ.ศ. 2544ข้อ 14 นับแต่วันที่ประกาศนี้มีผลใช้บังคับ จนถึงวันที่ 31 ธันวาคม พ.ศ. 2548 ให้ถือว่าผู้ที่ผ่านการทดสอบความรู้ที่ปรึกษาทางการเงินที่จัดทดสอบโดยสํานักงานตามส่วนที่ 2 ของหมวด 1 แห่งประกาศ เรื่อง การให้ความเห็นชอบที่ปรึกษาทางการเงินและขอบเขตการดําเนินงาน ที่ อจ. 4/2543 ลงวันที่ 25 กุมภาพันธ์ พ.ศ. 2543 ซึ่งถูกยกเลิกโดยประกาศฉบับนี้ เป็นผู้มีคุณสมบัติ ตามข้อ 5(5)(ข) แห่งประกาศ เรื่อง การให้ความเห็นชอบที่ปรึกษาทางการเงินและขอบเขตการ ดําเนินงาน ที่ อจ. 4/2543 ลงวันที่ 25 กุมภาพันธ์ พ.ศ. 2543 ซึ่งแก้ไขเพิ่มเติมโดยประกาศฉบับนี้ข้อ 15 ประกาศนี้ให้มีผลใช้บังคับตั้งแต่วันที่ 1 เมษายน 2544 เป็นต้นไป เว้นแต่ข้อ 5 ให้มีผลใช้บังคับตั้งแต่วันที่ 1 มกราคม พ.ศ. 2545 เป็นต้นไปประกาศ ณ วันที่ 27 มีนาคม พ.ศ. 2544(นายประสาร ไตรรัตน์วรกุล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์